Tampa

Tampa er en storby i Hillsborough County på Floridas vestkyst i USA. Byen er lokalisert innerst i Tampa Bay, som ofte er betegnelsen på det større byområdet som også omfatter St. Petersburg og Clearwater. Befolkning og demografi Med sine 326 519 (per 2005) innbyggere er den Floridas tredje største by etter Jacksonville og Miami. Teller man med forsteder har byen et innbyggertall på rundt 2,7 millioner. På grunn av sin nærhet til Cuba og andre karibiske øyer har Tampa en stor populasjon av spansktalende. Den etniske fordelingen er 64% hvite, 26% svarte og 13% spanskættede. De øvrige prosentene består av andre mindre minoriteter. Klima Tampa ligger i subtropisk sone og har derfor et klima deretter. Temperaturene ligger gjerne mellom 18 og 35 °C året gjennom. Mellom juli og oktober er det svært vanlig å oppleve tordenvær i området, gjerne på ettermiddagen når temperaturene begynner å synke. Det ikke uten grunn at byen er kjent som Nord-Amerikas tordenhovedstad. Hvert år opplever man fra 10 til 30 personskader som følge av lynnedslag. På grunn av sin lokalitet på den vestlige siden av Florida-halvøyen er byen ofte skjermet for de verste orkanene som kan ramme dette området om høsten. Sport Det finnes lag fra Tampa Bay i alle de store amerikanske ligaene utenom basketball, og i 2009 var Tampa vertskap for Super Bowl. Flere nordlige lag bruker Tampa som treningsområde om vinteren. Det er populært å se New York Yankees trene når de har åpne treningøkter her i store deler av vinterhalvåret. Infrastruktur Flyplasser Tampa International Airport er byen hovedflyplass. Nasjonalt er den regnet som den 27. travleste. Peter O. Knight Airport er en liten flyterminal som er lokalisert på den fasjonable Davis Island like sør for downtown. Vandenberg Airport er en mindre innenlandsflyplass St. Petersburg-Clearwater International Airport er en annen internasjonal flyplass som befinner seg i St. Petersburg på den andre siden av bukten. Tog Amtrak går gjennom Tampa. Stasjonen er Tampa Union Train Station som er en historisk bygning. Sjøfart Byen er et populært stoppested for cruiseskip om seiler i Karibien og til Mexico. Havnen i Tampa er viktig for Florida når det gjelder industriell sjøfart og er den største i Florida. Det er særlig fosfat som fraktes sjøveien fra byen. Kollektivtransport Som ellers i Sørstatene er bussforbindelsene dårlige. Dette kommer av bussboikotten som de svarte gjennomførte på 50-tallet. Etter dette var det svært vanskelig for busselskapene å komme tilbake til det nivået de hadde, ettersom boikotten hadde en sterk negativ effekt på økonomien. Til tross for dette finnes det bussforbindelser fra downtown og ut til forstedene, men mange steder er det ikke bussforbindeler. I sentrum av Tampa holdes en gammel tradisjon i hevd gjennom et trikkesystem. Det er kun én trikkelinje, og den brukes for det meste av turister og ikke av de fastboende. Større veier Interstate 75 Interstate 275 Interstate 4 State Road 589 Veterans Expressway State Road 618 Crosstown Expressway U.S. Route 41 U.S. Route 92 U.S. Route 301 State Road 60 State Road 580 State Road 581 Bruce B. Downs Boulevard Dale Mabry Highway Bayshore Boulevard Hillsborough Avenue Interbay Blvd Interbay Boulevard Kuriosa Wikipedia har sin hovedserver og base i Tampa. Referanser Eksterne lenker (en) Offisielt nettsted (en) Tampa, Florida – kategori av bilder, video eller lyd på Commons (en) Tampa, Florida – galleri av bilder, video eller lyd på Commons The Tampa Tribune Arkivert 24. september 2007 hos Wayback Machine. Tampa Bay Online